עליית האינפלציה העולמית (2021 ואילך)

העלייה העולמית באינפלציה החלה בתחילת 2021, ונכון למאי 2023, עודנה נמשכת. גורמים עיקריים לעליה הם תמריצים פיסקאליים ומוניטריים שניתנו על ידי ממשלות במהלך מגפת הקורונה ומשבר עולמי בשרשרת האספקה הגלובלית (שהתבטא במיוחד במחסור בשבבים ובאנרגיה). עליית האינפלציה החריפה במהלך שנת 2022 בעקבות הפלישה הרוסית לאוקראינה. כתוצאה מהעליות, הגיבו בנקים מרכזיים בעולם, ובהם בנק ישראל והפדרל ריזרב בארצות הברית, בהעלאות ריבית במהלך שנת 2022. עבור מדינות רבות בעולם, האינפלציה בשנים אלו היא הגבוהה מזה עשרות שנים. לפי כלכלנים מפירמת ראיית החשבון העולמית דלויט, חל גידול משמעותי בהוצאות הצרכנים על מוצרים ביחס להוצאותיהם על שירותים, וזאת בתקופת דעיכת מגפת הקורונה, ובמיוחד בארצות הברית. שינוי זה הביא ללחץ על שרשראות האספקה העולמיות, כיוון שהיצע הסחורות לא יכול היה לענות על הביקוש, וכתוצאה מכך החלה עליית מחירים עולמית. כלכלנים אלו הבחינו כי בארצות הברית, בנובמבר 2021, שיעור האינפלציה בשוק המוצרים שאינם מתכלים (למשל, כלי רכב) הגיעה לשיעור 14.9%, בהשוואה ל-10.7% בשוק המוצרים המתכלים. להבדיל, האינפלציה עבור שירותים הגיעה לשיעור של 3.8% בלבד. אותם כלכלנים ציינו כי כלכלות מרכזיות שונות בעולם הראו תוצאות דומות. במדינות בהן המזון מהווה חלק גדול יותר משיעור האינפלציה הכולל, עליית המחירים אילצה צרכנים בעלי הכנסה נמוכה "להדק את החגורה", וצימצמה הוצאות על מוצרים אחרים ובכך הביאה להאטה בצמיחה הכלכלית. ויליאם ג'קסון, הכלכלן הראשי לשווקים מתעוררים בחברת הייעוץ Capital Economics ציין כי "במדינות עם אינפלציה גבוהה, ההוצאה הצרכנית נחלשה מפני שכוח ההוצאה של משקי הבית ספג מכה מעליית המחירים, ובשל כך נדרשה מדיניות אגרסיבית יותר בהידוק המדיניות המוניטרית". ערך מורחב – משבר שרשרת האספקה יש המייחסים את עליית האינפלציה בארצות הברית למחסור במוצרים הנובעים מבעיות שרשרת האספקה העולמית, אשר נגרמו בעיקר בשל מגפת הקורונה. גורם משוער נוסף הוא העלייה בביקוש הצרכני בעקבות עליה היסטורית בכוח העבודה ועליה בשכר הנומינלי בארצות הברית. בנוסף, במהלך המגפה ניתן סיוע פדרלי בסך של כ-5 מיליארד דולר, אשר שימש ככח קניה נוסף שהביא לעליית הביקוש. עם זאת, יש שרואים בסיוע ככזה שהיה נחוץ למניעת דפלציה, אותה היה קשה יותר לנהל מהאינפלציה הקיימת. אנליסטים מסוימים טענו כי הפקעת מחירים על ידי התעשיות הגדולות, בעיקר בענף הקמעונאות, מילאה תפקיד בזינוק האינפלציה בארצות הברית. אותם אנליסטים ציינו כי בעשורים האחרונים התרכזו התעשיות האמורות באוליגופולים ששלטו בשווקים, ובעקבות זאת החזיקו בכוח תמחור גבוה יותר. עם זאת, כלכלנים רבים אחרים לא ראו באמור כתורם משמעותי לאינפלציה. מארק זנדי, הכלכלן הראשי של Moody's Analytics, ניתח את מרכיבי מדד המחירים לצרכן בארצות הברית באמצעות דו"ח ממאי 2022, שהצביע על שיעור אינפלציה של 8.6% בארצות הברית. זנדי מצא שהפלישה הרוסית לאוקראינה ב-2022 הייתה הגורם העיקרי לעליית האינפלציה, ומסבירה לדבריו עליה של 3.5% מתוך 8.6%. לדבריו, מחירי הנפט והסחורות זינקו בציפייה ותגובה לפלישה, מה שהוביל לעלייה במחירי הבנזין. מחירי הסולר הגבוהים הובילו לעלויות הובלה גבוהות יותר של מוצרי צריכה ובעיקר מזון. עצירת אספקת הגז הרוסית, שהחלה בשנת 2021, החמירה את משבר האנרגיה העולמי שנגרם כתוצאה מגידול בביקוש יחד עם מגבלות האספקה העולמית במהלך ההתאוששות מהגבלות מגפת הקורונה. באירופה, בתוך פחות משנה, מחירי הגז עלו ביותר מ-450%, ומחירי החשמל עלו ב-230%. ב-22 בפברואר 2022, ערב הפלישה הרוסית, הקפיאה ממשלת גרמניה את צינור נורד סטרים 2 המוביל גז מרוסיה לגרמניה, מה שגרם לעלייה משמעותית במחירי הגז הטבעי. ב-24 בפברואר פלש הצבא הרוסי לאוקראינה על מנת להפיל את הממשלה האוקראינית שנבחרה באופן דמוקרטי, ולהחליף אותה בממשלת בובות רוסית. ערב הפלישה, אוקראינה היוותה 11.5% משוק יבולי החיטה בעולם, ותרמה 17% משוק יצוא יבולי התירס בעולם. הפלישה מנעה מהחיטה והתירס האוקראינים להגיע לשוק הבינלאומי וגרמה למחסור בשווקים אלו, וכתוצאה מכך לעליית מחירים גלובלית. בנוסף, מחיר הנפט הגולמי מסוג ברנט עלה מ-97.93 דולר לחבית ב-25 בפברואר לשיא של 127.98 דולר לחבית ב-8 במרץ, מה שהוביל לעליה במחירים של התעשייה הפטרוכימית. השפעת הסנקציות על הכלכלה הרוסית גרמה לעליה של 17.89% באינפלציה השנתית ברוסיה, הגבוהה מאז 2002. האינפלציה השבועית הגיעה לשיא של 0.99% בשבוע של 8 באפריל. עד יוני 2022, כמעט מחצית ממדינות גוש האירו סבלו מאינפלציה דו ספרתית, כאשר ממוצע האינפלציה בכלל הגוש הגיע לשיעור של 8.6%, הגבוה ביותר מאז הקמת הגוש ב-1999. בתגובה, לפחות 75 בנקים מרכזיים ברחבי העולם העלו באגרסיביות את שיעורי הריבית. עם זאת, הבנק העולמי מזהיר כי מאבק באינפלציה באמצעות העלאות ריבית מגבירה את הסיכון למיתון עולמי. האינפלציה בישראל הגיעה לשיעור של 5.2%, שיא של 14 שנים. מחירי הדירות התייקרו ב-17.8% בשנה. בתגובה לכך, העלה בנק ישראל את ריבית בנק ישראל מספר פעמים, עד לשיעור של 2% (נכון לספטמבר 2022), וזאת לאחר שנים בהן הריבית בישראל שמרה על שיעור קרוב לאפסי. בנוסף, על מנת להקל על משקי הבית ולבלום את עליית המחירים, הפחיתה הממשלה את מס הבלו על הדלק במהלך 2022. מעבר לגורמים העולמיים לאינפלציה, ישראל חוותה עליית מחירים וירידה בהיצע הסחורות וזאת בשל "פקק" שנוצר בנמלי ישראל, כחלק מחוסר יכולת הנמלים להתייעל, כאשר ברקע לכך סכסוכי עבודה ואיומים בשביתה מצד ההסתדרות. יצוין, כי על אף שישראל, כאמור, סובלת גם היא מגל האינפלציה, ביוני 2022 ציינה הכלכלנית הראשית של ה-OECD, ד"ר לורנס בון, כי "העולם בבעיה אך המשק הישראלי במומנטום חיובי...בין היתר בשל מגזר ההייטק, שוק העבודה החזק ועתודות הגז". עליית האינפלציה השפיעה על מדינות בצפון אפריקה באופן חסר פרופורציה, והביאה למחסור חמור במזון במדינות מסוימות, למשל תוניסיה ומרוקו. שיעורי האינפלציה השנתיים במדינות צפון אפריקה עלו ל-15.3% בהשוואה ל-6.4% ב-2021, לפי הסוכנות המרכזית לסטטיסטיקה במצרים. בארצות הברית, מדד המחירים לצרכן עלה ב-6.8% בין נובמבר 2020 לנובמבר 2021, וזאת בעיקר עקב עליית מחירי הבנזין, המזון והדיור. עליית מחירי האנרגיה ב-2022 הביאה את האינפלציה בארצות הברית לשיעור של 9.1%, השיעור הגבוה ביותר מאז 1981. האינפלציה הביאה לכך שפדרל ריזרב העלה את הריבית מספר פעמים במהלך 2022. העלאת הריבית על ידי הפד העלתה חשש לכך שהכלכלה האמריקאית, ובעקבותיה הכלכלה העולמית, ייכנסו למיתון. בנוסף, עליות אלו הביאו לכך שלראשונה מזה 20 שנה, ערך הדולר עלה על ערך היורו. קיימות הערכות כי האינפלציה מילאה תפקיד מרכזי בירידה בתמיכה בנשיא ג'ו ביידן, כפי שהתבטאה בסקר רחב שנערך בתחילת שנת 2022. גם בקנדה האינפלציה הגיעה לשיא של מספר עשורים כאשר האמירה לשיעור של 5.1% בפברואר 2022 ועלתה לשיעור של 6.7% כעבור חודשיים. באפריל, האינפלציה עלתה ל-6.8%, ובמאי 2022 זינקה לשיעור של 7.7%, הגבוה ביותר מאז 1983. בהולנד, שיעור האינפלציה הממוצע לשנת 2021 היה הגבוה ביותר מאז 2003. בבריטניה, האינפלציה הגיעה ביולי לשיא של 40 שנה של 10.1%, וזאת בעיקר בשל עליית מחירי המזון. הבנק המרכזי של בריטניה העלה את הריבית שש פעמים במהלך העליות (נכון לספטמבר 2022), כך שהריבית הגיעה לשיעור של 1.75% באוגוסט, תוך אזהרות כי בריטניה צפויה להיכנס למיתון עד סוף 2022. ביוני 2022, הבנק המרכזי האירופי (ECB) החליט להעלות את הריבית לראשונה מזה יותר מ-11 שנים בשל לחץ האינפלציה הגובר. ביולי ירד היורו מתחת לדולר בפעם הראשונה מזה 20 שנה, בעיקר בשל חשש מהגבלות אספקת אנרגיה מרוסיה, אך גם עקב העובדה שהפד הקדים את הבנקים המרכזיים האירופאיים בהעלאת הריבית. באוגוסט הגיעה האינפלציה בגוש האירו ל-9.1%, השיעור הגבוה ביותר מאז הקמת גוש האירו ב-1999. טורקיה, אשר מצויה מאז שנת 2018 במשבר חוב ומשבר מוניטרי, ספגה עליות משמעותיות בעיקר במחירי האנרגיה. שורה של מהלכי הורדת ריבית על ידי הבנק המרכזי הטורקי, יחד עם מדיניות מוניטרית חריגה של נשיא טורקיה ארדואן, הביאו לכך שהאינפלציה הורגשה ביתר שאת ביחס לשאר העולם, כאשר הלירה הטורקית איבדה 44% מערכה מול הדולר במהלך 2021. השפעת מגפת הקורונה על הכלכלה משבר שרשרת האספקה המשבר הכלכלי בטורקיה (2018 ואילך) "Inflation rates". International Monetary Fund via World Bank. ארכיון מ-6 בדצמבר 2021. {{cite news}}: (עזרה) Were The Stimulus Checks A Mistake? Gharehgozli, O.; Lee, S. (2022). "Money Supply and Inflation after COVID-19". Economies (10): 101.{{cite journal}}: תחזוקה - ציטוט: multiple names: authors list (link) Weber, Alexander (2 בפברואר 2022). "Euro-Zone Inflation Unexpectedly Hits Record, Boosting Rate Bets". Bloomberg. ארכיון מ-12 בפברואר 2022. {{cite web}}: (עזרה) "India's Dec WPI inflation at 13.56% as firms fight rising costs". Reuters. 14 בינואר 2022. ארכיון מ-12 בפברואר 2022. {{cite web}}: (עזרה) Kihara, Leika (14 בינואר 2022). "Japan's wholesale inflation at near record high on broad price gains". Reuters. ארכיון מ-12 בפברואר 2022. {{cite web}}: (עזרה) Ira Kalish; Michael Wolf (18 בפברואר 2022). "Global surge in inflation". Deloitte. ארכיון מ-20 ביוני 2022. {{cite news}}: (עזרה) "Rising costs: How emerging economies are being affected by inflation". World Economic Forum (באנגלית). ארכיון מ-16 ביוני 2022. {{cite web}}: (עזרה) "How the supply chain caused current inflation, and why it might be here to stay". PBS NewsHour (באנגלית אמריקאית). 10 בנובמבר 2021. נבדק ב-26 באוגוסט 2022. {{cite web}}: (עזרה) Austin, Craig (10 בנובמבר 2021). "How the supply chain caused current inflation, and why it might be here to stay". PBS. ארכיון מ-3 בינואר 2022. {{cite news}}: (עזרה) Van Dam, Andrew (13 בינואר 2022). "2021 shattered job market records, but it's not as good as it looks". The Washington Post. ארכיון מ-15 באפריל 2022. {{cite news}}: (עזרה) Sherman, Natalie (14 ביוני 2022). "Why is inflation in US higher than elsewhere?". BBC News (באנגלית בריטית). נבדק ב-14 ביוני 2022. {{cite web}}: (עזרה) Jordà, Òscar; Liu, Celeste; Nechio, Fernanda; Rivera-Reyes, Fabián (28 במרץ 2022). "Why Is U.S. Inflation Higher than in Other Countries?". Federal Reserve Bank of San Francisco. {{cite web}}: (עזרה) Lopez, German (14 ביוני 2022). "Inflation and Price Gouging". The New York Times. ארכיון מ-25 ביוני 2022. {{cite news}}: (עזרה) Brooks, Khristopher J. (27 במאי 2022). "Companies use inflation to hike prices and generate huge profits, report says". CBS News. ארכיון מ-25 ביוני 2022. {{cite news}}: (עזרה) DePillis, Lydia (3 ביוני 2022). "Is 'Greedflation' Rewriting Economics, or Do Old Rules Still Apply?". The New York Times. ארכיון מ-25 ביוני 2022. {{cite news}}: (עזרה) Mui, Christine (13 ביוני 2022). "Top economist Mark Zandi says forget Biden's stimulus—Putin's war in Ukraine is by far the biggest driver of inflation". Fortune. ארכיון מ-15 ביוני 2022. {{cite news}}: (עזרה) Liboreiro, Jorge; de Filippi, Alberto (2021-10-28). "Why Europe's energy prices are soaring and could get much worse". Euronews. Marsh, Sarah; Chambers, Madeline (22 בפברואר 2022). "Germany freezes Nord Stream 2 gas project as Ukraine crisis deepens". Reuters (באנגלית). ארכיון מ-29 באפריל 2022. {{cite news}}: (עזרה) "Natural Gas PRICE Today | Natural Gas Spot Price Chart | Live Price of Natural Gas per Ounce | Markets Insider". markets.businessinsider.com (באנגלית). ארכיון מ-2 במאי 2022. {{cite web}}: (עזרה) "Ukraine crisis: Russia orders troops into rebel-held regions". BBC News (באנגלית בריטית). 22 בפברואר 2022. ארכיון מ-24 בפברואר 2022. {{cite news}}: (עזרה) Kudlenko, Anastasiia. "Ukraine: Putin's desire to install a puppet government draws from the Bolshevik playbook". The Conversation (באנגלית). ארכיון מ-8 באפריל 2022. {{cite web}}: (עזרה) Welle (www.dw.com), Deutsche. "Ukraine war increases global food insecurity | DW | March 21, 2022". DW.COM (באנגלית בריטית). ארכיון מ-2 במאי 2022. {{cite web}}: (עזרה) "Crude Oil Price Today | BRENT OIL PRICE CHART | OIL PRICE PER BARREL | Markets Insider". markets.businessinsider.com (באנגלית). ארכיון מ-2 במאי 2022. {{cite web}}: (עזרה) Dolar, Veronika. "Soaring crude prices make the cost of pretty much everything else go up too because we almost literally eat oil". The Conversation (באנגלית). ארכיון מ-2 במאי 2022. {{cite web}}: (עזרה) "Petrochemical prices expected to keep rising". Globuc (באנגלית). ארכיון מ-16 ביולי 2022. {{cite web}}: (עזרה) Reuters (13 באפריל 2022). "Inflation in Russia hits highest in more than 20 years". Reuters (באנגלית). ארכיון מ-2 במאי 2022. {{cite news}}: (עזרה) Eddy, Melissa (1 ביולי 2022). "Eurozone inflation rises to 8.6 percent, the highest ever, driven by high energy prices". The New York Times. ארכיון מ-1 ביולי 2022. {{cite news}}: (עזרה) Smialek, Jeanna; Nelson, Eshe (17 ביולי 2022). "Global Central Banks Ramp Up Inflation Fight". The New York Times. נבדק ב-18 ביולי 2022. {{cite web}}: (עזרה) "World Bank sees rising risk of global recession in 2023". Reuters. 2022-09-15. נבדק ב-2022-09-16. דורון ברויטמן ודותן לוי, האינפלציה דוהרת ל-5.2% - שיא של 14 שנה; הדירות התייקרו ב-17.8% בשנה, באתר כלכליסט, 15 באוגוסט 2022 בנק ישראל - הודעות לעיתונות - הוועדה המוניטרית החליטה ב-22/08/2022 להעלות את הריבית ב-0.75 נקודות האחוז לרמה של 2%, באתר בנק ישראל יובל שדה, הפקק בנמל מתדלק את יוקר המחיה, אך גלגל ההצלה מתעכב, באתר כלכליסט, 20 בפברואר 2022 אדריאן פילוט, הכלכלנית של ה־OECD: "העולם בבעיה אך המשק הישראלי במומנטום חיובי", באתר כלכליסט, 9 ביוני 2022 "World Bank: Tunisia’s trade deficit continues to widen amid soaring inflation". northafricapost.com. Retrieved 12 September 2022. "Moroccan household finances hit by imported inflation – planning agency" Reuters. Retrieved 12 September 2022. "Egypt’s inflation hits 4-year high amid surge in food prices" arabnews. Retrieved 12 September 2022. Aratani, Lauren (10 בדצמבר 2021). "US inflation rate rose to 6.8% in 2021, its highest since 1982". The Guardian. ארכיון מ-3 בינואר 2022. {{cite news}}: (עזרה) Cox, Jeff (13 ביולי 2022). "Inflation rose 9.1% in June, even more than expected, as consumer pressures intensify". CNBC. ארכיון מ-15 ביולי 2022. {{cite web}}: (עזרה) "Federal Reserve issues FOMC statement". Board of Governors of the Federal Reserve System (באנגלית). נבדק ב-3 באוגוסט 2022. {{cite web}}: (עזרה) "US makes huge interest rate rise to tame soaring prices". BBC News (באנגלית בריטית). 27 ביולי 2022. נבדק ב-3 באוגוסט 2022. {{cite news}}: (עזרה) "Fed to Inflict More Pain on Economy as It Readies Big Rate Hike". www.bloomberg.com. נבדק ב-3 באוגוסט 2022. {{cite web}}: (עזרה) Enten, Harry (21 בדצמבר 2021). "Biden's economic ratings are worse than Carter's". CNN. ארכיון מ-25 בדצמבר 2021. {{cite news}}: (עזרה) Evans, Pete (16 בפברואר 2022). "Canada's inflation rate rises to 5.1% — highest since 1991". Canadian Broadcasting Corporation. ארכיון מ-16 בפברואר 2022. {{cite web}}: (עזרה) Evans, Pete (20 באפריל 2022). "Canada's inflation rate jumps to new 31-year high of 6.7%". Canadian Broadcasting Corporation. ארכיון מ-14 במאי 2022. {{cite web}}: (עזרה) "Consumer Price Index, April 2022". Statistics Canada. Government of Canada. 18 במאי 2022. ארכיון מ-6 ביוני 2022. {{cite web}}: (עזרה) "Consumer Price Index, May 2022". Statistics Canada. Government of Canada. 22 ביוני 2022. ארכיון מ-24 ביוני 2022. {{cite web}}: (עזרה) "Bank of England warns the UK will fall into recession this year". BBC News (באנגלית בריטית). 5 באוגוסט 2022. נבדק ב-19 באוגוסט 2022. {{cite news}}: (עזרה) Bank, European Central (9 ביוני 2022). "Monetary policy decisions" (באנגלית). ארכיון מ-12 ביוני 2022. {{cite journal}}: (עזרה); Cite journal requires |journal= (עזרה) "Eurozone interest rates set to rise for first time in 11 years". BBC News (באנגלית בריטית). 9 ביוני 2022. ארכיון מ-11 ביוני 2022. {{cite news}}: (עזרה) "Euro falls below dollar for first time in 20 years". BBC News (באנגלית בריטית). 13 ביולי 2022. נבדק ב-22 ביולי 2022. {{cite news}}: (עזרה) "Eurozone raises interest rates for first time in 11 years". BBC News (באנגלית). 21 ביולי 2022. נבדק ב-22 ביולי 2022. {{cite news}}: (עזרה) Ward-Glenton, Hannah. "Euro zone inflation hits another record of 9.1% as food and energy prices soar". CNBC (באנגלית). נבדק ב-2 בספטמבר 2022. {{cite web}}: (עזרה) "Turkey hikes energy prices; Istanbul monthly inflation highest in decade". WTVB. 1 בינואר 2022. ארכיון מ-1 בינואר 2022. {{cite news}}: (עזרה)